MOLAETSA OA BIBELE O NEPAHETSE: Le hoja bakopitsi ba bang ba Bibele ba ne ba sa tsotelle ba bile ba le bolotsana, bangata ba ne ba le bohlale ’me ba le hlokolosi haholo ha ba etsa mosebetsi. Lilemong tsa bo-501 le 801 mehleng ea Jesu, Bamasorete ba ile ba kopitsa Mangolo a Seheberu ka puo ea habo bona. Ba ne ba bala mantsoe le litlhaku ho etsa bonnete ba hore ha ho na liphoso tseo ba li entseng. Ha ba bona eka ho na le liphoso Bibeleng eo ba fetolelang ho tsoa ho eona, ba ne ba ngola seo ka mahlakoreng. Bamasorete ba ne ba sa batle ho fetola molaetsa oa Bibele ka tsela leha e le efe. Moprofesa e mong o ile a re: “Ho fetola molaetsa oa eona ka boomo e ne e tla ba tlōlo ea molao e mpe ka ho fetisisa eo ba neng ba ka e etsa.”